《和唐刺史崔公壁间二绝 其二》
宋代·张述

春花凝露草凝烟，讼简民淳屡有年。每念旧山归未得，何妨于此醉林泉。

作者简介：遂州小溪人，字绍明。举进士。调咸阳县主簿，迁太常博士。慷慨喜论事。皇祐、至和间，仁宗未有嗣，前后七上疏，论继嗣为宗庙社稷之本。历通判延州，知泗州，皆有政绩。嘉祐末以尚书职方员外郎为江浙荆湖福建广南路提点坑冶铸钱事，行至万州，道病卒。